ПэкIум фрагъэблагъэ
2017 гъэм мэлыжьыхьым и 3-м Санкт-Петербург террористхэм щызэхащIыхьа щIэпхъаджагъэм зэрыризэгуэпар, лей зытехьахэм я телъхьэу зэрыщытыр къагъэлъэгъуэнымкIэ Iэмалхэр къыхузэрагъэпэщыну щIэлъэIуу цIыху куэдым зэрызыкъыхуагъазэм къыхэкIыу, Налшык къалэ округым и щIыналъэ администрацэм республикэм щыпсэухэр кърегъэблагъэ «Питер, уэ дыпщIыгъущ!» терроризмэм и бий пэкIум хэтыну. Ар 2017 гъэм мэлыжьыхьым и 8-м сыхьэт 12.00-м Налшык къалэм дэт Къэрал концерт гъэлъэгъуапIэм и гупэм деж щызэхыхьэнущ.
